Luonnos 10.12.2018  
 Ympäristöministeriön asetus 
rakennusten jätevesilaitteistoihin tarkoitettujen 
lattiakaivojen tyyppihyväksynnästä 
 
 
 
Ympäristöministeriön päätöksen mukaisesti säädetään eräiden rakennustuotteiden tuote-
hyväksynnästä annetun lain (954/2012) 6 §:n 3 momentin, 9 §:n 2 momentin ja 10 §:n 3 
momentin nojalla: 
 
 
1 § 
Asetuksen soveltamisala 
Tämä asetus koskee rakennuksen ja kiinteistöllä sijaitsevien jätevesilaitteistoihin tarkoitettu-
jen lattiakaivojen tyyppihyväksynnän edellyttämiä vaatimuksia. Tämä asetus kattaa rakennuk-
siin asennettavat lattiakaivot, joiden vesilukon sulkeva syvyys on vähintään 50 millimetriä. Tätä 
asetusta sovelletaan myös vesilukottomiin lattiakaivoihin, eli kuivakaivoihin. 
Lattiakaivojen vedeneristysliitosten osalta tämä asetus kattaa lattiakaivon liitoksen lattian-
päällysteenä toimivaan muovimattoon, joka samalla toimii vedeneristyksenä. 
 
 
2 § 
Määritelmät 
Tässä asetuksessa tarkoitetaan:  
1) Vesilukon sulkevalla syvyydellä lattiakaivon vesilukon veden muodostaman sulun syvyyttä, 
joka estää viemäri-ilman pääsyn ulos lattiakaivosta.  
2) Kannella lattiakaivon ritilämäistä tai umpinaista kantta, jonka aukkojen kautta tai reunojen 
ja kehyksen välistä lattialta tuleva vesi virtaa lattiakaivoon. 
3) Vapaa-aukolla  (CO) lattiakaivon kantta tukevan rungon alapuolisen osan pienintä vaaka-
suoraa vapaata halkaisijaa. 
4) Kiristysrenkaalla tai kiilarenkaalla  rengasta, jolla puristetaan muovimatto tai muu vedene-
riste kaivon runkoon tai korokerenkaaseen. 
 
 
3 § 
Vaatimustenmukaisuuden osoittaminen 
Tyyppihyväksynnällä voidaan osoittaa, että lattiakaivot täyttävät niitä koskevat maankäyttö- 
ja rakennuslain (132/1999), sellaisena kuin se on laissa (958/2012) 117 c §:ssä ja sen nojalla 
säädetyt olennaiset tekniset vaatimukset. 
 
 
 
 
 
    
  
 
2 
 4 § 
Ulkonäkö ja rakenne 
Akkreditoidun testauslaboratorion on tarkastettava lattiakaivon sisä- ja ulkopinnat silmämää-
räisesti ilman suurennosta.  
Lattiakaivon testauksen yhteydessä on tarkastettava lattiakaivon asennettavuus ja kiinnipysy-
minen levylattiassa, puhdistusta varten irrotettavaksi tarkoitettujen osien irrotus ja uudel-
leenasennus. Samalla on tarkastettava lattiakaivon asennus- ja huolto-ohjeet. 
 
 
5 § 
Rakenne ja mitat 
Akkreditoidun testauslaboratorion on tarkastettava lattiakaivon rakenne ja mitat.  
 
 
6 § 
Vesilukko 
Akkreditoidun testauslaboratorion on mitattava lattiakaivon vesilukon sulkeva syvyys ja yli-
paineen sietokyky. Vesilukon sulkeva syvyys on mitattava vesilukko vedellä täytettynä.  
Akkreditoidun testauslaboratorion on paineen sietokyvyn testauksessa täytettävä ensin vesilukko 
ja suljettava koelaitteiston läppä siten, että poistoyhteeseen syntyy alipainetta -400 Pa. Seuraavaksi 
avataan läppä ja täytetään vesilukko. Paineenvaihtelua aiheutetaan sulkemalla ja viiden sekunnin 
jälkeen avaamalla läppä hitaasti. Edellä mainittu avaus ja sulkeminen tulee toistaa viisi kertaa. Ve-
silukosta poistetaan kahdeksan millimetriä vettä. Vesilukkoon aiheutetaan ylipainetta poistopuolelta 
ja mitataan se ylipaineen raja-arvo, jolla ilma läpäisee vesilukon vesipatsaan. Testi toteutetaan huo-
neenlämpötilassa. 
 
 
7 § 
Tukkeutumisen estäminen 
Akkreditoidun testauslaboratorion on tarkastettava lattiakaivon puhdistettavuus ja puhdistus-
aukon koko. Lattiakaivosta on poistettava lattiakaivon puhdistusta varten irrotettavaksi tarkoi-
tetut osat.  
Jos lattiakaivossa ei sen rakenteen takia ole vaatimukset täyttävää puhdistusaukkoa, lattiakai-
volle on suoritettava itsepuhdistuvuuskoe viiden millimetrin lasikuulilla taulukon kaksi mukai-
sesti. 
Lattiakaivosta on tarkastettava halkaisijaltaan kahdeksan millimetrin kuulan kulkeminen vir-
tausteiden kautta. Koe on suoritettava kansi irrotettuna niin, että lattiakaivoa kallistelemalla 
kuula kulkee tuloaukosta poistoaukkoon. 
 
 
 
 
    
  
 
3 
 Taulukko 2. Lattiakaivon itsepuhdistuvuuden testaus ja -vaatimus 
 koelämpötila (23±5) °C, veden lämpötila (15±10) °C. 
 
Itsepuhdistuvuuden testaus  Virtaama   
Lasikuulien (5 ±0,5) mm, tiheys 2,5 g/cm3  200 cm3 ,                
huuhtelu 30 sekunnin aikana, jonka jälkeen virtaus 30 sekuntia   0,2 l/s, 0,3 l/s, 0,4 l/s ja 0,6 l/s    
Mitataan vesilukosta läpäisseiden kuulien määrä (cm3). Koe on suoritettava kolme kertaa kullakin vir-
taamalla  ja tulokset on ilmoitettava keskiarvoina. 
Vaatimus: Vesilukon läpäisseiden kuulien osuus virtaama-alueella 0,3 l/s - 0,6 l/s tulee ylittää pistei-
den  0%, 0,3 l/s ja 50 %, 0,6 l/s määrittämältä suoralta saadut osuudet.      
 
 
8 § 
Materiaalit ja lämpötilankestävyys 
Akkreditoidun testauslaboratorion on tarkastettava lattiakaivosta valmistajan toimittamat ma-
teriaalitiedot.. 
Testauslaboratorion on testattava lattiakaivon ja korotusrenkaan lämpötilankestävyys taulu-
kon kolme mukaisella lattiakaivon lämpötilanvaihtelukokeella. Koe ei saa aiheuttaa lattiakaivon 
osiin muodonmuutoksia tai vaurioita, jotka heikentävät niiden käyttökelpoisuutta. Kokeen jäl-
keen on suoritettava tiiviyskokeet vedellä ja ilmalla. 
Lattiakaivon liitos märkätilan muovimattoon on testattava taulukon kolme mukaisella matto-
liitoksen lämpötilanvaihtelukokeella. 
 
Taulukko 3. Lattiakaivon ja sen muovimattoliitoksen lämpötilanvaihtelukokeet. 
Virtaama lattiakaivoon ja 
jakson vaiheen pituus 1) Veden lämpötila, °C 
Lattiakaivo Mattoliitos 2) 
Lämpimän veden virtaama (0,5±0,05) l/s, (60±2) s   93±2 60±2 
Tauko (60±2) s   - - 
Kylmän veden virtaama (0,5±0,05) l/s, (60±2) s   15±10 15±10 
Tauko (60±2) s   - - 
1)  Jaksoja (pituus 4 min) toistetaan 1 500 kertaa, kestoaika 100 h 
2)  Mattoliitostestauksessa veden syötön aikana padotus noin 80 mm:iin   
 
 
9 § 
Kannen kuormituskestävyys 
Akkreditoidun testauslaboratorion on testattava lattiakaivon kannen kuormituskestävyys. 
Testaus on suoritettava puristuskoelaitteella, jolla kantta painetaan testausvoimalla taulukon 
neljä mukaisesti. Testausvoima on suunnattava kohtisuorasti kanteen vapaa-aukon keskelle si-
joitetulla paininlevyllä, joka valitaan taulukon viisi mukaisesti. Kannen ja paininlevyn välissä 
voi olla vanerilevy, kumilevy tai vastaava välikerros. 
Metalliset kannet on testattava siten, että voima nostetaan tasaisesti kannen kuormitusluokan 
mukaiseen testausvoimaan. Kokeen jälkeisessä tarkastuksessa kannessa ei saa olla havaittavissa 
säröjä tai murtumia.    
  
 
4 
 Ei-metalliset kannet on testattava siten, että voima nostetaan tasaisesti kahteen kolmasosaan 
kannen kuormitusluokan mukaisesta testausvoimasta, jonka jälkeen kuormitus lopetetaan. Sa-
manlainen menettely suoritetaan yhteensä viisi kertaa. Tunnin kuluttua mitataan painuma kan-
nen keskeltä. Painuma saa olla korkeintaan 1,2 millimetriä. Lopuksi kantta kuormitetaan tes-
tausvoimalla viiden minuutin ajan. Kokeen jälkeisessä tarkastuksessa kannessa ei saa olla ha-
vaittavissa säröjä tai murtumia. 
 
Taulukko 4. Kannen lujuuden testausvoimat ja kuormitusnopeus. 
Luokka    H 1,5 K 3 L 15 R 50 M 125 
Testausvoima 1), kN 1,5 3 15 50 125 
Kuormitusnopeus, kN/s 0,1 0,2 1 5 
1) Testausvoiman pysyvyys vähintään 3 %:n tarkkuudella   
 
Taulukko 5. Paininlevyn muoto, koko ja sijainti kannen kuormituskokeessa. 
Vapaa-aukko 
CO 
mm Paininlevyn muoto ja koko 1) 
mm Pienin tukematon 
etäisyys1) 
mm Pyöreä  Suorakaiteen muotoinen  
25 < CO ≤ 50 20±0,5 (20±0,5) x (90±0,5) 2,5 
50 < CO ≤ 90 40±0,5  (40±0,5) x (110±0,5)  5 
90 < CO ≤ 140 75±0,5  (75±0,5) x (120±0,5)  7,5 
140 < CO ≤ 200 110±0,5  (110±0,5) x (180±0,5)  15 
200 < CO ≤ 300  150±0,5 (150±0,5) x (250±0,5)  25 
 Paininlevyn muoto on valittava kannen muodon perusteella. Paininlevyn koko valitaan  
-  vapaa-aukon koon ja kannen pienimmän tukemattoman etäisyyden perusteella (vapaan aukon  
   ja kuormituspään reunojen välinen pienin etäisyys), paininlevy aina kannen reunojen sisäpuolella, 
-  epäsäännöllisesti tuetuilla kansilla niin, että pienin tukematon etäisyys täyttyy.   
 
 
10 § 
Mekaaninen lujuus 
Akkreditoidun testauslaboratorion on suoritettava korokerenkaan ja lattiakaivon yhdistelmän 
taivutuskoe taulukon seitsemän A-kohdan mukaisesti. Kokeen jälkeen suoritettavassa tiiviys-
kokeessa, vesipainepaine kymmenen kilopascalia, koeaika 15 minuuttia, korokerenkaan ja lat-
tiakaivon liitoksen on oltava tiivis. 
Lattiakaivon ja muovimaton kiristysrenkaalle suoritetaan vetokoe taulukon seitsemän B-
kohdan mukaisesti. Kokeessa kiristysrenkaan on pysyttävä paikallaan. 
 
Taulukko 7. Lattiakaivon korokerenkaan taivutuskoe ja muovimaton kiristysrenkaan vetokoe. 
Lujuuskoe  Voima Koeaika 
A.  Korokerenkaan ja lattiakaivon liitoksen taivutuskoe,  voima poisto- 
yhteeseen kytketyllä metalliputkella 1 m liitoskohdasta , testaus 3 kertaa  100 N 60 s 
B.  Kiristysrenkaan vetokoe, 3 epäedullisinta kohtaa  400 N 60 s  
 
    
  
 
5 
 11 § 
Tiiviys 
Akkreditoidun testauslaboratorion on suoritettava lattiakaivolle tiiviyskokeet. Lattiakaivolle 
tehtävät tiiviyskokeet ja koevaatimukset on säädetty taulukossa kahdeksan. 
 
Taulukko 8. Lattiakaivon tiiviyskokeet, koeparametrit ja vaatimukset. 
 Tiiviyskoe  Paine Koeaika Vaatimus 
 Lattiakaivon ilmatiiviys  (vesilukko) 1) 200 Pa 15 min ≥ 180 Pa 
 Rungon ja korokerenkaan vesitiiviys 10 kPa 15 min    Tiivis 
 Muovimattoliitoksen  ilmatiiviys -10 kPa 10 min Tiivis 
 Muovimattoliitoksen vesitiiviys  100 mmvp2) 24 h Tiivis 
1)    Paine poistoyhteessä, jossa ilmatiivis testausputki, tilavuus noin 2,0 dm3  
Vesilukon veden ja huoneilman lämpötilat saavat poiketa toisistaan enintään ±2°C. 
2) mmvp: mm vesipatsasta  
 
 
12 § 
Virtaamat  
Akkreditoidun testauslaboratorion on mitattava lattiakaivon virtaama kannen kautta ja mah-
dollisista sivuliitännöistä pyörteettömässä virtaamatestausaltaassa. 
 
 
13 § 
Vesilukoton lattiakaivo 
Akkreditoidun testauslaboratorion on testattava kuivakaivo kaikilla muilla tämän asetuksen 
testauksilla lukuun ottamatta vesilukkoa koskevia testauksia. 
 
 
14 § 
Merkintä 
Akkreditoidun testauslaboratorion on tarkastettava lattiakaivon merkinnät.  
 
 
15 § 
Tyyppitestaus 
Akkreditoidun testauslaboratorion on tyyppitestattava tyyppihyväksyntää varten lattiakaivo 
liitteen yksi taulukossa 1.1 esitetyn testauslaajuuden mukaisesti.    
  
 
6 
 Tyyppitestausta varten valmistajan on toimitettava näytteiden lisäksi tuotepiirustukset, mate-
riaalitiedot ja -todistukset sekä asennus- ja huolto-ohjeet. 
 
 
16 § 
Tyyppihyväksyntään liittyvä laadunvalvonta 
Laadunvalvonnan varmentajan on varmennettava, että lattiakaivot ovat tyyppihyväksynnän 
vaatimusten mukaisia ja täyttävät lisäksi tyyppihyväksyntää koskevassa päätöksessä asetetut 
ehdot. 
Laadunvalvonnan varmentajan on tehtävä tuotannon alkutarkastus, tuotannon sisäisen laadun-
valvonnan jatkuva valvonta sekä pistokoenäytteiden valinta tuotteista ja testaus kerran vuodessa 
tai useammin, jos tuotteet eivät täytä tyyppihyväksynnän vaatimuksia. Pistokoenäytteiden tes-
tauslaajuus esitetään liitteen yksi taulukossa 1.2.  
Valmistajan suorittaman tuotannon sisäisen laadunvalvonnan on katettava vähintään liitteessä 
kaksi esitetyt tarkastukset ja testaukset. 
 
 
17 § 
Voimaantulo 
Tämä asetus tulee voimaan  päivänä  kuuta 20. 
 
Helsingissä  päivänä  kuuta 20 
 
Asunto-, energia- ja ympäristöministeri 
 
Erityisasiantuntija 
 
 
 
 
 
 
 
    
  
 
7 
 Liite 1 
 
Lattiakaivon tyyppitestaus ja laadunvalvonnan varmentamisessa                  
käytettävät testaukset        
 
Taulukko 1.1. Lattiakaivon tyyppikokeissa testattavat ominaisuudet ja näytteiden lukumäärä. 
Testattava ominaisuus Testattavat näytteet  
 
Rakenne ja ulkonäkö 3 näytettä  
Mitat 
- DN-koko ja muut mitat 
- kannen aukot  
- sivuliitännän paikka  
3 näytettä 
1 näyte 
1 näyte  
Vesilukon ominaisuudet 1 
Tukkeutumisen estäminen 1 näyte 
Materiaalit ja lämpötilan kestävyys 1 näyte / koe 
Kannen kuormituskestävyys 3 näytettä / koko / materiaali  
Mekaaninen lujuus 1 näyte 
Tiiviys 
 Ilmatiiviys: 3 näytettä 
Muut kokeet: 1 näyte 
Virtaama 1 näyte 
Testausjärjestys lattiakaivolle: 
 tukkeutumisen estäminen - tiiviys korotusrenkaan ja lattiakaivon liitokselle - lämpötilankestävyys - 
tukkeutumisen estäminen (osien irrotus ja uudelleenasennus) -  ilmatiiviys -  tiiviys korotusrenkaan 
ja lattiakaivon liitokselle - mekaaninen lujuus korotusrenkaalle ja lattiakaivolle  
 
Testausjärjestys muovimattoliitokselle: 
 mekaaninen lujuus (kiristysrengas) - tiiviys - lämpötilankestävyys - mekaaninen lujuus (ki-
ristysrengas) - tiiviys 
 
 
Taulukko 1.2. Lattiakaivon laadunvalvonnan varmentamisessa testattavat ominaisuudet ja vähimmäisnäytteenottotaajuus. 
Testattava ominaisuus Vähimmäisnäytteenottotaajuus 
 
Rakenne ja ulkonäkö 3 näytettä / tuote / vuosi 
Mitat DN-koko ja muut mitat 3 näytettä / tuote / vuosi 
Vesilukon sulkeva syvyys 1 näyte / tuote / vuosi 
Tiiviys 
- ilmatiiviys  
-  vesitiiviys korokerenkaan kanssa  
3 näytettä / tuote / vuosi 
1 näyte / tuote / vuosi  
Merkintä 3 näytettä / tuote / vuosi 
 
 
 
 
 
 
 
 
 
 
 
    
  
 
8 
 Liite 2 
Valmistajan sisäisen laadunvalvonnan testaukset   
 
Taulukko 2.1 Lattiakaivojen sisäisen laadunvalvonnan tarkastukset ja testaukset sekä niiden vähimmäistaajuus. 
Testattava ominaisuus Tarkastus-/testaustaajuus 
 
Rakenne ja ulkonäkö Kaikki tuotteet  
Mitat Valmistuserän alussa ja  pistokokein vähintään kerran viikossa 
Materiaalit Valmistajan raaka-ainetodistus / toimituserä 
Ilmatiiviys Valmistuserän alussa ja pistokokein vähintään kerran viikossa 
Merkintä Pistokokein jatkuvasti